b'\n_START_ARTICLE_\nRok Poles\n_START_SECTION_\n\xc5\xbdivljenje\n_START_PARAGRAPH_\nRok Poles se je rodil leta 1973. Osnovno in srednjo \xc5\xa1olo je obiskoval v Velenju. \xc5\xa0tudiral je na fakulteti za arhitekturo v Ljubljani, kjer je tudi diplomiral. Zaposlen je v Vegradu na enoti Projektivni biro d. o. o.\n_START_SECTION_\nDelo\n_START_PARAGRAPH_\nRok Poles je po poklicu univerzitetni diplomirani in\xc5\xbeenir arhitekture._NEWLINE__NEWLINE_Ukvarja se z arhitekturnim projektiranjem, grafi\xc4\x8dnim oblikovanjem, urejanjem zbornikov, plakatov in knjig, oblikuje poslikave na zunanjosti stavb, deluje pa tudi na podro\xc4\x8dju interjera. Sodeloval je namre\xc4\x8d pri postavitvi razli\xc4\x8dnih muzejskih zbirk v Muzeju Velenje, muzeju usnjarstva Slovenije v \xc5\xa0o\xc5\xa1tanju in drugih._NEWLINE_Rok Poles pi\xc5\xa1e knji\xc5\xbeevna dela za odrasle in otroke. Otro\xc5\xa1ka in mladinska dela temeljijo na resni\xc4\x8dnih zgodovinskih dogodkih v \xc5\xa0ale\xc5\xa1ki dolini in njeni okolici, kar potrjuje tudi to, da nekatera dela (O treh netropirjih) spadajo v zbirko Slovenska dedi\xc5\xa1\xc4\x8dina. Besedila skozi pesmi in prozo prikazujejo te slovenske kraje in takratne razmere skozi o\xc4\x8di domi\xc5\xa1ljijskih (poskok, zelenja\xc4\x8dek, pozoj, duh, vila ...) in resni\xc4\x8dnih (mastodonti ...) zgodovinskih likov._NEWLINE__NEWLINE_Njegova dela je najprej objavljala Mladinska zveza prijateljev mladine Velenje, sedaj pa jih objavlja zalo\xc5\xbeba Berivka.'